1.Uvod

Člen 7 Uredbe Sveta 2020/2093 z dne 17. decembra 2020 o določitvi večletnega finančnega okvira za obdobje 2021–2027 (v nadaljnjem besedilu: uredba o večletnem finančnem okviru) določa prilagoditev večletnega finančnega okvira v primeru poznega sprejetja pravil ali programov v okviru deljenega upravljanja:

1.Če se po 1. januarju 2021 sprejmejo nova pravila ali programi na podlagi deljenega upravljanja za strukturna sklada, Kohezijski sklad, Sklad za pravični prehod, Evropski kmetijski sklad za razvoj podeželja, Evropski sklad za pomorstvo in ribištvo, Sklad za azil in migracije, Sklad za notranjo varnost ter instrument za upravljanje meja in vizumov v okviru Sklada za celovito upravljanje zunanjih meja se zneski, ki ustrezajo neporabljenim dodeljenim sredstvom v letu 2021, v enakih deležih prenesejo v vsako posamezno leto od 2022 do 2025, zadevne zgornje meje večletnega finančnega okvira pa se ustrezno prilagodijo.

2.Komisija sporoči rezultat morebitnih prilagoditev na podlagi odstavka 1 Evropskemu parlamentu in Svetu.

Zaradi poznega dogovora o večletnem finančnem okviru za obdobje 2021–2027 so bili različni pravni akti, ki določajo določbe za izvajanje skladov, sprejeti šele sredi leta 2021: Evropski sklad za regionalni razvoj (ESRR), Kohezijski sklad (KS), Evropski socialni sklad (ESS+), Sklad za pravični prehod (SPP), Evropski sklad za pomorstvo, ribištvo in akvakulturo (ESPRA), Sklad za azil, migracije in vključevanje, Sklad za notranjo varnost ter Instrument za upravljanje meja in vizume v okviru Sklada za integrirano upravljanje meja (IUMV). Za Evropski kmetijski sklad za razvoj podeželja (EKSRP) je bila prehodna uredba za leti 2021 in 2022 sprejeta decembra 2020.

Zato večine programov (razen programov EKSRP, ki so bili v celoti sprejeti leta 2021) ni bilo mogoče sprejeti v letu 2021 in niso dovolj napredovali, da bi se lahko zanje uporabil postopek za prenos odobritev v skladu s členom 12(2)(a) finančne uredbe. Dodeljena sredstva, ki niso bila niti porabljena v letu 2021 niti prenesena, se v skladu s členom 7 uredbe o večletnem finančnem okviru prenesejo v naslednja leta s prilagoditvijo večletnega finančnega okvira.

Prilagoditvi zgornjih mej večletnega finančnega okvira je priložen predlog spremembe proračuna 1/2022, ki odraža učinek tega prenosa na odobritve za prevzem obveznosti za leto 2022. Prilagoditev in sprejetje spremembe proračuna sta nujna pogoja za to, da se vsi programi, ki v letu 2021 niso bili sprejeti, v letu 2022 izvedejo s prvim obrokom proračunskih obveznosti, in za plačilo predhodnega financiranja v okviru teh programov.

2.Obseg prilagoditve

Člen 7 uredbe o večletnem finančnem okviru se uporablja izključno za devet skladov, opredeljenih v členu 7(1) (v nadaljnjem besedilu: skladi), poleg tega pa le za tisti del skladov, ki je dodeljen za izvajanje v okviru deljenega upravljanja.

Prilagoditev se uporablja, če se po 1. januarju 2021 sprejmejo nova pravila ali programi v okviru deljenega upravljanja. Kadar sporazumi o partnerstvu, ki se v skladu z uredbo o skupnih določbah zahtevajo za nekatere sklade, določajo prispevke iz skladov, zajetih z uredbo o skupnih določbah, za druge programe ali sklade v skladu s členoma 14 in 26 uredbe o skupnih določbah, se taki prispevki vključijo v ponovno programiranje le, če je instrument prejemnik vključen v okvir skladov, opredeljenih v členu 7(1) uredbe o večletnem finančnem okviru. Sredstva iz ESRR v okviru evropskega teritorialnega sodelovanja/Interreg iz razdelka 2a so vključena v ponovno programiranje.

Za vse sklade so ukrepi, ki jih izvaja Komisija v okviru neposrednega upravljanja (kot so tehnična pomoč na pobudo Komisije v okviru vseh skladov, inovativni ukrepi ali elementi neposrednega ali posrednega upravljanja ESS+, ESPRA, Sklada za azil, migracije in vključevanje, Sklada za notranjo varnost ter instrumenta za upravljanje meja in vizume), ter zneski, prerazporejeni iz Kohezijskega sklada v Instrument za povezovanje Evrope, izključeni iz ponovnega programiranja, saj niso zajeti s programi v smislu člena 7 uredbe o večletnem finančnem okviru.

Za Sklad za azil, migracije in vključevanje, Sklad za notranjo varnost ter Instrument za upravljanje meja in vizume so dodelitve za zadevne tematske instrumente izključene iz ponovnega programiranja, tudi če se te dejavnosti lahko izvajajo v okviru deljenega upravljanja.

Prispevki iz drugih instrumentov in programov, vključno s tistimi iz razdelka 6, v sklade iz člena 7(1) uredbe o večletnem finančnem okviru so izključeni iz ponovnega programiranja.

3.Rezultati prilagoditve

Dodelitve v odobritvah za prevzem obveznosti, ki se v letu 2021 niso porabile za programe v okviru deljenega upravljanja v smislu člena 7 uredbe o večletnem finančnem okviru, znašajo 48 988 299 856 EUR v tekočih cenah. To ustreza odobritvam za prevzem obveznosti za leto 2021, ki naj bi se izvajale v okviru deljenega upravljanja, vendar jih zaradi poznega sprejetja zadevnih programov ni bilo mogoče porabiti v letu 2021 niti prenesti v leto 2022.

V razpredelnici spodaj je prikazana porazdelitev obveznosti za leto 2021, ki jih je treba izvesti v okviru deljenega upravljanja, po skladih, pri čemer so obveznosti, prevzete v letu 2021, ločene od prenesenih in tistih, ki se prenesejo v skladu s členom 7 uredbe o večletnem finančnem okviru:

(v EUR, v tekočih cenah) Sklad Dodelitve za leto 2021 Sprejeto v letu 2021 Preneseno Preneseno

v skladu s členom 7 uredbe o večletnem finančnem okviru Evropski socialni sklad+ ESS+ 12 703 321 468 0 0 12 703 321 468 Evropski socialni sklad+ – prispevek v Sklad za pravični prehod ESS+ / SPP 14 353 437 0 0 14 353 437 Evropski socialni sklad+ – prispevek v Instrument za upravljanje meja in vizume ESS+ / IUMV 23 084 677 0 0 23 084 677 Kohezijski sklad KS 4,667 326 227 0 0 4 667 326 227 Kohezijski sklad – prispevek v Instrument za upravljanje meja in vizume KS / IUMV 11 942 427 0 0 11 942 427 Evropski sklad za regionalni razvoj ESRR 27 682 703 881 0 0 27 682 703 881 Evropski sklad za regionalni razvoj – prispevek v Sklad za pravični prehod ESRR / SPP 57 412 634 0 0 57 412 634 Evropski sklad za regionalni razvoj – prispevek v Instrument za upravljanje meja in vizume ESRR / IUMV 45 229 523 0 0 45 229 523 Evropski sklad za regionalni razvoj – teritorialno sodelovanje ESRR/TS 1 216 170 898 0 0 1 216 170 898 Seštevek za razdelek 2a 46 421 545 172 0 0 46 421 545 172 Sklad za pravični prehod SPP 1 133 029 041 0 0 1 133 029 041 Evropski sklad za pomorstvo, ribištvo in akvakulturo ESPRA 648 270 207 0 0 648 270 207 Evropski sklad za pomorstvo, ribištvo in akvakulturo – prispevek v Instrument za upravljanje meja in vizume ESPRA / IUMV 1 376 095 0 0 1 376 095 Seštevek za razdelek 3 1 782 675 343 0 0 1 782 675 343 Sklad za azil in migracije AMIF 397 437 000 0 0 397 437 000 Instrument za upravljanje meja in vizume v okviru Sklada za integrirano upravljanje meja IUMV 278 499 341 0 0 278 499 341 Seštevek za razdelek 4 675 936 341 0 0 675 936 341 Sklad za notranjo varnost SNV 108 143 000 0 0 108 143 000 Seštevek za razdelek 5 108 143 000 0 0 108 143 000 SKUPAJ 48 988 299 856 0 0 48 988 299 856

V skladu s členom 7 uredbe o večletnem finančnem okviru se dodelitve, ki v letu 2021 niso bile porabljene in niso bile prenesene, prenesejo v enakih deležih v vsako od let 2022 do 2025, kot je prikazano v razpredelnici spodaj.